钦定古今图书集成/理学汇编/文学典/第110卷 > 张正蒙 > 周献臣
## 钦定古今图书集成/理学汇编/文学典/第110卷 > 张正蒙 > 周献臣

按《江西通志》：“献臣字窾六，临川人。万历丙戌进士。诸
生时，尝著《辨奸论》黏之学宫，传写者踵接肩摩，浃月乃罢。筮仕为太康令，以窾诗五十首知名。弇州荆、石
二王皆以建安黄初推之为郡署，免归，年未四十也。
学博而思鸷，务钩奇出险，以远俗士耳目。家置大瓮
数百，抄撰群籍，网罗古今异言奇事，书成名曰《鸿乙
通》。”叶文忠向高在政府，上其书入秘阁，以修史荐，有
旨报闻。所撰有《嵻山人语林》《鸴林外编》《英巨剩言》
《人外脞史》《葱函摭言》数百卷。